b'\n_START_ARTICLE_\nPinta-ala\n_START_SECTION_\nYksikk\xc3\xb6muunnoksia\n_START_PARAGRAPH_\nKun neli\xc3\xb6n sivu kaksinkertaistuu, sen pinta-ala nelinkertaistuu (2\xc2\xb2 = 4). Yleisemmin: kun tiedet\xc3\xa4\xc3\xa4n pituusyksikk\xc3\xb6jen suhde, saadaan sen toisena potenssina vastaavien pinta-alayksik\xc3\xb6iden suhde. Kun esimerkiksi yksi maili on 1,609\xc2\xa0344 kilometri\xc3\xa4, on vastaavasti yksi neli\xc3\xb6maili 1,609\xc2\xa0334\xc2\xb2 \xe2\x89\x88 2,589\xc2\xa0988 neli\xc3\xb6kilometri\xc3\xa4._NEWLINE_Pinta-alojen yksikk\xc3\xb6muunnoksissa etuliitteiden k\xc3\xa4sittely\xc3\xa4 helpottaa, kun ajattelee, ett\xc3\xa4 toiseen potenssiin korotusmerkki koskee my\xc3\xb6s etuliitett\xc3\xa4:_NEWLINE_T\xc3\xa4m\xc3\xa4 on v\xc3\xa4hemm\xc3\xa4n virhealtista kuin pilkun siirtely p\xc3\xa4\xc3\xa4ss\xc3\xa4laskuna. Menetelm\xc3\xa4 toimii my\xc3\xb6s tilavuusyksik\xc3\xb6iden k\xc3\xa4sittelyss\xc3\xa4.\n_START_SECTION_\nPoikkipinta-ala\n_START_PARAGRAPH_\nPoikkipinta-alalla tarkoitetaan katkaistun kappaleen katkaisupinnan pinta-alaa. Poikkipinta-alaa k\xc3\xa4ytet\xc3\xa4\xc3\xa4n esim. s\xc3\xa4hk\xc3\xb6johtojen paksuuden mittana.\n_START_SECTION_\nPinta-alat rakentamisessa ja maanmittauksessa\n_START_PARAGRAPH_\nRakentamisessa k\xc3\xa4ytet\xc3\xa4\xc3\xa4n useita kesken\xc3\xa4\xc3\xa4n erilaisia pinta-alam\xc3\xa4\xc3\xa4rityksi\xc3\xa4: esimerkiksi huoneala (hum), huoneistoala (htm), kerrosala (kem) ja rakennusala.  Asunnon ja tonttien pinta-aloja laskettaessa k\xc3\xa4ytet\xc3\xa4\xc3\xa4n my\xc3\xb6s k\xc3\xa4sitett\xc3\xa4 jyvitetty pinta-ala, tai lyhennettyn\xc3\xa4 jm2.'